הקול בראש (זיכיון)

הקול בראש (באנגלית: Inside Out) הוא זיכיון אמריקאי של פיקסאר בהפצת חברת האם שלה סרטי אולפני וולט דיסני. נכון ליוני 2024 הזיכיון כולל שני סרטי הנפשה קולנועיים באורך מלא, סרט קצר וסדרת טלוויזיה.

סרטי הסדרה
 הקול בראש (2015) 

הסרט עוקב אחר ריילי אנדרסן, נערה שבדיוק חגגה יום הולדת 11 עם הוריה. בתוך ראשה של ריילי ישנה מפקדה, בה חמישה רגשות השולטים במוחה של ריילי: שמחה, עצב, פחד, גועל וכעס. הוריה של ריילי מבשרים לה שהם עומדים לעבור דירה ממינסוטה לסן פרנסיסקו.

חמשת הרגשות נבהלים מבשורה זו, וכך גם ריילי. לאחר מעבר הדירה, מתברר לריילי ולרגשות שהבית החדש הוא לא מה שציפו לו. הסיבוך בעלילה מגיע כאשר כאשר הרגש עצב נוגעת בזיכרונות הליבה של ריילי, הזיכרונות החשובים ביותר שלה, והופכת אותם בזיכרון של ריילי לעצובים. שמחה מנסה לעצור את עצב מלהכתים את הזכרונות, אך נשאבת יחד עם עצב אל מתחם הזיכרונות לטווח-ארוך של ריילי. שמחה ועצב פועלות לחזור למפקדה, ולהחזיר את זיכרונות הליבה של ריילי.

בשלב זה, רק הרגשות פחד, כעס וגועל נשארו במפקדה עצמה. עד ששמחה ועצב יחזרו, כעס שולט בעניינים ומחליט שריילי תבריז מבית הספר החדש ותמרוד בהוריה, בבחירה שלה לנסות לחזור חזרה למינסוטה. שמחה ועצב חייבות לחזור במהרה כדי לעצור את התוכנית הזדונית של כעס.

 הקול בראש 2 (2024) 

הסרט יצא תשע שנים לאחר הסרט הקודם, אך מבחינת המשכיות הסרטים, עברו שנתיים בלבד, וריילי חוגגת יום הולדת 13. ריילי יוצרת חברות עם שתי בנות שהכירה בחטיבה. לקראת סוף השנה, החברות מגלות שיש מחנה קיץ חדש להוקי קרח, הספורט האהוב על ריילי, בתיכון אליו רשומה ריילי לשנה הבאה. ריילי נרשמת ביחד עם שתי חברותיה מהחטיבה למחנה. כאשר שתי החברות מגלות לה ששנה הבאה הן לא יהיו באותו תיכון יחד איתה, כיוון שנרשמו לתיכון אחר, ריילי מחליטה להתחבר עם קבוצת נערות חברות נבחרת ההוקי קרח בתיכון, בשל רצונה להתחבב על הקפטנית של הקבוצה ולהתקבל לקבוצה בשנה הבאה. ריילי מתחילה עקב כך לזנוח את חברותיה מהחטיבה. .

בינתיים במפקדת הראש, מצטרפים ארבע רגשות חדשים לחמשת הרגשות המקוריים: חרדה, מבוכה, אנווי (שיעמום) וקנאה. רגש הנוסטלגיה מופיעה גם היא בהבלחות קצרות בסרט אך לא משחקת תפקיד משמעותי בו. חרדה היא מנהיגתם של קבוצת הרגשות החדשה, והיא מחליטה שלריילי יהיו חיים חדשים מעכשיו, ולצורך כך מסלקת את חמשת הרגשות המקוריים לזיכרונות טווח-ארוך של ריילי ונועלת אותם שם, כדי שלא יפריעו להתפתחות של ריילי.

ארבעת הרגשות החדשים משנים את ריילי באופן משמעותי, בעוד חמשת הרגשות הבסיסיים, פותחים במסע חזרה אל המפקדה כדי לעצור את חרדה מלשנות את ריילי.

במהלך הסרט מדברים על כך שרק מישהו במוחה של ריילי יודע את סודה הגדול ביותר, ובסצנה שאחרי הכתוביות רואים את שמחה שואלת אותו מה הסוד, והוא עונה לה שריילי עשתה חור בשטיח האהוב על אימה של ריילי.

סרטים קצרים
 הדייט הראשון של ריילי? (2015) 

סרט קצר מונפש שיצא כמה חודשים אחרי "הקול בראש".

הסרט מספר על כך שאחד הבנים בכיתתה של ריילי (נראה לראשונה בסרט) מגיע אל ביתה של ריילי בכך שיעשו דייט. אך ריילי מתעכבת עם אימה בחדרה, בעוד הילד ואביה של ריילי נשארים לבד. אביה של ריילי צריך להתמודד איתו עד שריילי תגיע ותעצור, מכיוון שהוא שונא את הילד.

בסוף הסרט הקצר הילד מדבר לראשונה (כולל בסרט) ואומר שהוא ממש אוהב להקה מוזיקלית מוכרת בסן פרנסיסקו. אביה של ריילי עונה לו בכך שגם הוא אוהב מאוד את הלהקה, ואז שניהם מתחברים ביחד ושרים שירים של הלהקה. ריילי חוזרת ביחד עם אימה, והסרט נגמר שהיא לא מבינה מה קורה ואומרת לילד לצאת מהבית ושבסוף לא ייקמו דייט.

 סדרת טלוויזיה 

ביוני 2024, ימים ספורים לאחר יציאת הסרט השני לאקרנים, בכיר בדיסני חשף כי יש פיתוחים אחרונים לסדרת טלוויזיה מונפשת שתהיה מבוססת על שני הסרטים. הסדרה, ששמה הוא "סטודיו לחלומות", עוסקת בחלומות וכיצד הם משפיעים על כל אדם, כאשר היא כוללת דמויות מהסרטים. הסדרה צפויה לעלות לדיסני+ ב-11 בדצמבר 2024.

 דמויות ומדבבים 
דמותתיאור הדמותמדבב/ת באנגליתמדבב/ת בעבריתצבעריילינערה שבה הרגשות שולטים. בסרט הראשון בת 11 ובסרט השני בת 13.קייטלין דיאס (סרט ראשון)
קנסינגטון טלמן (סרט שני)מאיה לבנישמחהרגש השמחה של ריילי. המנהיגה של המפקדה.איימי פולרדקלה הדרצהובעצברגש העצב של ריילי.פיליס סמיתשירלי לילוכחולכעסרגש הכעס של ריילי. תמיד כועס וכל פעם שמוציא את הרגש לריילי עצמה מופיע לו אש על הראש. תמיד מסתובב עם עיתון שמראה את ההווה של ריילי.לואיס בלאקאלברט כהןאדוםפחדרגש הפחד של ריילי..ביל היידר (סרט ראשון)
טוני הייל (סרט שני)עידו רוזנברגסגולגועלרגש הגועל של ריילי.מינדי קלינג (סרט ראשון)
ליזה לפירה (סרט שני)עינת אזולאיירוקחרדהרגש החרדה של ריילי. מצטרפת בסרט השני. מנהיגת קבוצת הרגשות החדשה. משנה את ריילי באופן משמעותי מרוב שהיא חרדתית.מאיה הוקלורן סבירכתוםמבוכהרגש המבוכה של ריילי. תמיד מובך ולא מדבר בכלל.פול וולטר האוזרכפיר מדניצקיורודשממוןרגש השיעמום של ריילי. תמיד משתעממת ומסתובבת עם טלפון.אדל אקסרופולוסלור אזולאיאינדיגוקנאהרגש הקנאה של ריילי. תמיד מקנאה ברגשות.איו אדבירישחר קדושטורקיזנוסטלגיהרגש הנוסטלגיה של ריילי. מופיעה כתפקיד אורח לשתי הופעות קצרות בלבד בסרט.ג'ון סקוויבאריקה פנקסבז'אמא של רייליאימה של ריילי.דיאן לייןהילה מערביאבא של רייליאביה של ריילי.קייל מקלכלןאלדד פריבסבינג בונגהחבר הדמיוני של ריילי. הופיע רק בסרט הראשון, במהלכו נפל לארץ השכחה, ובכך נשכח מריילי לעולם.ריצ'רד קיינדדרור קרןורוד-שחור

הכנסות הסרטים
 סרט תאריך הפצה הכנסות תקציב סימוכין בארצות הברית מחוץ לארצות הברית ברחבי העולם כולו הקול בראש 19 ביוני 2015 $356,461,711 $501,149,463 $857,611,174 $175,000,000 הקול בראש 2 14 ביוני 2014 $400,662,913 $434,700,000 $835,362,913 $200,000,000 סה"כ $757,124,624 $935,849,463 $1,692,974,087 $375,000,000

ביקורת
 סרט אתר Rotten Tomatoes אתר Metacritic הקול בראש 98% 94% הקול בראש 2 91% 73% סיכום דירוגים לממוצע 94.5% 82%

ראו גם
 הקול בראש (2015)
 הקול בראש 2 (2024)
 בראש של הרמן (1991-1994) - קומדיית מצבים עם קונספט דומה

 קישורים חיצוניים 



הערות שוליים

*
קטגוריה:זיכיונות: סרטים וסדרות
קטגוריה:סדרות סרטי אנימציה
קטגוריה:פיקסאר: מותגים וזיכיונות